ועדת הכלכלה, כנסת 20, פרוטוקול מספר 454, 2017-02-27 13:30

איתן כבל: שלום לכולם.

איתן כבל: אנחנו התכנסנו כאן לשלוש בקשות לדיון מהיר, שכולן עוסקות באותו נושא.

איתן כבל: אני רואה שחבר הכנסת זחאלקה כאן: 1.

איתן כבל: התמודדות הרשויות עם תאונות הדרכים בהן מעורבות קלנועיות, של חבר הכנסת ג'מאל זחאלקה.

איתן כבל: 2.

איתן כבל: נהג קלנועית נהרג בכניסה לכפר חב"ד – תאונה שמציפה את מצוקתם של נכים וקשישים בקלנועית, של חבר הכנסת מיכאל מלכיאלי.

איתן כבל: 3.

איתן כבל: התמודדות הרשויות עם תאונות הדרכים בהן מעורבות קלנועיות, של חברת הכנסת יעל כהן-פארן.

איתן כבל: גברתי, רשמת, דובר, חבר הכנסת זחאלקה, בבקשה.

ג'מאל זחאלקה: תודה רבה אדוני.

ג'מאל זחאלקה: אני קורא ומתרשם שיש תנועה קטנה של קלנועיות בארץ אבל בישוב שבו אני גר אני לא מרגיש ככה בכלל.

ג'מאל זחאלקה: יש מאות קלנועיות בכפר קרע.

ג'מאל זחאלקה: מאות, לא אחד.

ג'מאל זחאלקה: אני רואה כל הזמן כשאני מסתובב ברחוב או נוהג, יש הרבה אנשים וזה כלי רכב שעוזר לקשישים ולאנשים עם מוגבלויות ולנשים שצריכות להגיע לקופת חולים, ואני רואה את השימוש ואת העזרה שהכלי הזה עושה לאנשים.

ג'מאל זחאלקה: הוא גם לא עולה הרבה כסף, התחזוקה שלו, לא מזהם אוויר וגם לא נוסע מהר ככה שהוא לא גורם לתאונות.

ג'מאל זחאלקה: אז זו צורת תחבורה שצריכים לעודד אותה מכל הסיבות שבעולם, ללכת על דבר כזה.

ג'מאל זחאלקה: היום רוצים מכוניות חשמליות ומנסים לפתח והנה, יש לנו מכונית חשמלית בזעיר אנפין, מוגבלת בתנועה אבל זה דבר טוב מאד.

ג'מאל זחאלקה: והנה בארץ, עד עכשיו, לא שמוכר לי ולא שידוע לי אם נעשים הדברים המסודרים לקלוט את הדבר הזה.

ג'מאל זחאלקה: זה לא חידוש, זה קיים הרבה שנים והגיע הזמן שהדברים יוסדרו.

ג'מאל זחאלקה: אני רוצה לשמוע את המומחים, מה הם מציעים, אם יש מומחים, כדי להקטין את המעורבות שלהן בתאונות.

ג'מאל זחאלקה: וזה, על פניו, מסלולים מיוחדים, זה דבר שיכול לעזור.

ג'מאל זחאלקה: ועל פניו, הגבלה של תנועת הקלנועיות ברחובות מסוימים יכולה לעזור.

ג'מאל זחאלקה: הקלנועית לא יכולה לנוע בכל מקום גם תוך עיר.

ג'מאל זחאלקה: כידוע לך, בתוך עיר, כבוד היושב ראש, יש רחובות שהם יותר מהירים ויותר סואנים ויש רחובות שהם יותר צדדיים ולכן, צריך להשקיע מחשבה ותכנון.

ג'מאל זחאלקה: אנחנו הצענו את הדבר הזה קודם כל כדי להקל על המשתמשים בכלי הזה ולדאוג לשלומם, ולדאוג לשלום הציבור.

ג'מאל זחאלקה: ולכן, אנחנו מחכים שיהיו תקנות מסודרות בעניין הזה.

ג'מאל זחאלקה: גם חינוך של האנשים שמשתמשים בכלי הזה והדרכה כיצד להשתמש בו בצורה נבונה.

ג'מאל זחאלקה: הנוהג בכלי כזה הוא משתמש רחוב לכל דבר ועניין.

ג'מאל זחאלקה: הוא לא פחות מהולך רגל.

ג'מאל זחאלקה: הרי יש תקנות להולכי רגל ולכן, אני חושב שיש לטפל בנושא הזה.

ג'מאל זחאלקה: אנחנו מקווים שביום מן הימים התנועה ברחובות הערים תהיה באופניים ובכלים כאלה, ופחות ופחות בכלים מזהמים ומרעישים.

איתן כבל: תודה.

איתן כבל: אני ברשות

איתן כבל: כם רוצה להוסיף ולומר שנכון שקלנועיות לא רואים בדיוק בישוב כמו תל-אביב או פתח-תקווה, אני אומר בהכללה אבל קודם כל, זה כן נראה בישובים בסדר גודל של כפר קרע, ישובים כמו ראש העין.

איתן כבל: בראש העין, אני יכול לומר לכם שזה כלי תחבורה לגיטימי לכל דבר וענין.

<קריאה: 50% מהפצועים מהקלנועיות בצפון.

<קריאה: זה נכון מה שאמרת.

איתן כבל: אני יודע לספר מהמערכת הקרובה אלי.

איתן כבל: אני מניח שזה גם מתקיים בישובים שהתנועה בהם מתאפשרת למרות שכבר לצערנו יותר ויותר מקומות שהתנועה בהם מתאפשרת, צריך לקחת בחשבון גם שהקלנועיות בחלק מהמקומות עלולות להפריע לתנועה, וחלק לעתים מפריע לתנועה במקום שהנסיעה היא קצת יותר מ-10 או 15 קמ"ש ואיך אומרים?

איתן כבל: צריך שהדברים האלה גם יאמרו.

איתן כבל: מה אני כן רוצה לומר?

איתן כבל: אני לא יודע אם הנושא הזה מוסדר.

איתן כבל: תכף נשמע את הנציגים הלגיטימיים של משרדי הממשלה, בוודאי משרד התחבורה אלא שגם אני רוצה להחליף אתך כמה מילים אחרי זה.

איתן כבל: לא על העניין הזה, עניינים אחרים שם כי ראיתי התכתבות שלך גם.

איתן כבל: מה שאני מנסה לומר, שהגיעה העת להסדיר את העניין הזה.

איתן כבל: אני לא רוצה הסדרה שתפריע להם.

איתן כבל: אני לא חושב שצריך למונע מהם את האפשרות לנוע עם הכלי הזה, שאני חושב שהוא כלי יוצא מן הכלל אבל צריך, איך אומרים?

איתן כבל: להכניס את זה בתוך איזה סידור וארגון.

איתן כבל: אז בואו נתחיל כך – לפני שאני מאפשר לכם לתת את ההתייחסות, בואו נשמע איך כל אחד מהאורחים שלנו רואה את הדברים, ואז יקל עלינו לתת סיכום בעניין הזה.

איתן כבל: עדי שמר בבקשה, מנכ"ל צרעה מערכות אקטיביות, יצרן הקלנועיות הגדול בישראל.

<עדי שמר: שלום רב.

<עדי שמר: אני עדי שמר מקיבוץ צרעה, מנכ"ל צרעה מערכות אקטיביות.

איתן כבל: אתה חבר בצרעה?

<עדי שמר: אני חבר קיבוץ, מהקיבוצים שנשארו.

<עדי שמר: אני יצרן הקלנועיות הגדול בישראל כי היצרן השני נמצא בבעיות רציניות.

<עדי שמר: א.

<עדי שמר: אני מסכים עם חבר הכנסת זחאלקה, קלנועית היא רכב חשמלי, קלנועית זה מכונית.

<עדי שמר: אנחנו יצרנים של קלנועיות, אנחנו מייצרים יותר מ-4,000 קלנועיות בשנה.

<עדי שמר: אנחנו מוכרים בכל העולם, מניו-זילנד - -

איתן כבל: אם כבר - -

ג'מאל זחאלקה: כמה בארץ?

איתן כבל: בדיוק, זה מה שרציתי לשאול.

איתן כבל: כמה בארץ - אם אתה יודע לתת לי את הנתונים כמה בארץ, ואני אשמח עוד יותר לשמוע את האפיון של הרוכשים, אם יש לכם דבר כזה.

<עדי שמר: אז יש לנו.

<עדי שמר: א.

<עדי שמר: בארץ שוק הקלנועיות החדשות לא גדל כ-20 שנה.

<עדי שמר: הוא נע סביב ה-2,000-2,500 יחידות בשנה.

איתן כבל: גם מה שנדמה לנו בימים אלה שזה - -

<עדי שמר: איתן, תן לי לסיים ואני אענה לך.

<עדי שמר: שוק הקלנועיות בעולם לא גדל ב-20 שנה האחרונות.

<עדי שמר: לא שהוא לא גדל, הוא גם קטן כי הסבסוד באירופה - -

<משה ויצמן: רק חשוב שתבין, יש בחוק דבר כזה שנקרא רכב תפעולי, שהוא מציף את הדברים.

<עדי שמר: רגע, תכף אני אדבר על זה.

איתן כבל: יש פה טריק כי לא יכול להיות שבראש העין, היא מוצפת בקלנועיות ואתה אומר לי שהשוק לא גדל.

איתן כבל: מה, זה ירד במקום אחר?

<עדי שמר: תכף אני אענה גם על הרכיב התפעולי, שזה עולם אחר לחלוטין.

<עדי שמר: שוק הקלנועיות לא גדל בעולם וגם לא בישראל.

<עדי שמר: מה שכן גדל זה שוק היד השנייה, שהוא שוק מטורף שעליו אין דין ואין דיין, וזה השוק שגדל כל הזמן.

<עדי שמר: כל אחד לוקח, מחליף חלק, בלי תקן, בלי תקנה, קונה חלק חילוף ומתקן לבד ובא נדמה את זה למכונית - -

<מידד גיסין: בחדשות זה אותו דבר.

<עדי שמר: בחדשות זה לא אותו דבר.

<עדי שמר: אנחנו כולנו, אני גם בתור יצרן, כולנו מעבירים תקנים גם במכון לתקנים בינלאומיים וגם בישראל, מי שמייבא דרך מכון התקנים ודרך הטכניון, הדברים מאושרים לפי תקינה, כל החדש באופן מסודר.

<עדי שמר: אם מישהו עובר על החוק זה משהו אחד אבל התקינה בנושא הזה היא מסודרת.

<עדי שמר: לשים את הדברים על השולחן.

<עדי שמר: הקלנועיות בישראל, 80% מהן הן קלנועיות גדולות, זוגיות.

<עדי שמר: זה השוק היחידי בעולם כמעט.

<עדי שמר: מדוע?

<עדי שמר: כי "אפיקים" היו מותג ולימדו את השוק לנסוע בקלנועיות זוגיות.

<עדי שמר: בעולם כמעט זה לא קיים.

<עדי שמר: הקלנועיות הגדולות בישראל מאוד מאוד מסוכנות.

<עדי שמר: חבר'ה, זה מוצר שנוסע עד 12 קמ"ש.

<עדי שמר: בדרך כלל נוסעים עליו אנשים מבוגרים, קשישים, אנשים בעלי מוגבלויות, והם נוסעים עליהן בכבישים ואיפה שנוסעים 30,40,70 קמ"ש.

<עדי שמר: אני לא מסכים אתך, כבוד היושב ראש.

<עדי שמר: בראש העין כשנוסעים 60,70 קילומטר, לנסוע עם קלנועית שנוסעת עד 12 קמ"ש – אני אומר "עד" כי זה המקסימום לפי החוק בישראל, זה "וואן וויי טיקט" למעלה.

<עדי שמר: זה תאונה במקרה הטוב וזה מוות במקרה הרע.

<עדי שמר: ואני יצרן קלנועיות, ואני אגיד לכם איפה הבעיה.

<עדי שמר: קלנועיות זוגיות אני מוכר מעט, אני מוכר יותר קטנות ומתקפלות, שמאפשרות עד שישה קילומטר כי בדיוק מפה אני מפחד.

<עדי שמר: אני לא אוהב שאנשים באים אלי, אני אומר להם: חבר'ה, אל תעלו עם זה על הכביש, זה "וואן ויי טיקט" למעלה.

<עדי שמר: אמר פה ממשרד התחבורה, הרכב התפעולי – יש פה נושא של רכב תפעולי, של "קלאב קאר" בישראל, "איזי גו" וכיו"ב אבל התקינה שם היא מאוד מאוד מסודרת.

<עדי שמר: אסור.

<עדי שמר: מדינת ישראל אמרה: אסור לנסוע עם הרכב הזה בכל מקום מלבד באזור תפעולי מוגדר.

<עדי שמר: המדינה אמרה את זה בוודאות.

<עדי שמר: המדינה חכמה.

<עדי שמר: אני לא רואה פה אף אחד שיש לו בעיה בהיגיון.

ג'מאל זחאלקה: אל תגזים בעניין הזה.

<עדי שמר: אנחנו לא ניכנס פה לדקויות.

<עדי שמר: ואי לכך, אני, ואני יצרן קלנועיות.

<עדי שמר: אני בניגוד לכל המשווקים בישראל אני היצרן.

<עדי שמר: אני גם מיצר, מפתח ומשווק.

<עדי שמר: אני אומר לכם שצריך להוריד את הקלנועיות הזוגיות.

<עדי שמר: אותנו זה שם בבעיה כי כל קלנועית כזאת שעולה על הכביש ואני נותן לבן אדם, אין לו ביטוח, אין חובה לביטוח, אין חובה לצד ג', אין חובה לשום דבר.

ג'מאל זחאלקה: אתה בתור אינטרסנט - -

<עדי שמר: אני אינטרסנט למכור.

ג'מאל זחאלקה: אנחנו ראינו הרבה בכנסת.

ג'מאל זחאלקה: ..

<עדי שמר: אבל תן לי לסיים את הדברים שלי.

<עדי שמר: אתם באים ואומרים - -

ג'מאל זחאלקה: דבר על מה שאתה עושה.

איתן כבל: אתה מייצר קלנועיות זוגיות?

<עדי שמר: אני מוכר קלנועיות זוגיות מאות בשנה, בסדר?

<עדי שמר: ואני אומר לך שאתם, בסופו של דבר, אותי יתבעו כי אני מוכר את זה.

<עדי שמר: ב-531 עכשיו, הבן אדם שנהרג נסע על קלנועית שלי.

<עדי שמר: איך אתה חושב - -

איתן כבל: כביש 531?

איתן כבל: וואו.

<עדי שמר: זה העניין, אסור לנסוע על כבישים.

<עדי שמר: זה לא משנה אם זה 531 או זה כביש עירוני בתוך ראש העין או זה כביש עירוני בתוך תל-אביב.

<עדי שמר: זה היינו-הך.

איתן כבל: עדי תודה.

איתן כבל: אני חושב שהבהרת את הדברים שלך בצורה יוצאת מהכלל.

איתן כבל: סליחה, נכנסה חברת הכנסת יעל כהן-פארן.

איתן כבל: הצגתי שאת אחת ממגישי ההצעה.

איתן כבל: בבקשה יעל, בקצרה.

יעל כהן-פארן: כן, אני מתנצלת על האיחור, גם היו דיונים אחרים מאוד דחופים.

יעל כהן-פארן: תראו, אני העליתי את ההצעה לדיון כי בישוב שאני גרה בו, בפרדס-חנה, נהרג ממש לפני כחודש גבר בן 62 על קלנועית בכביש שהוא בינעירוני למעשה, כביש 652, ללא שוליים.

יעל כהן-פארן: אני נוסעת בו כל יום, אני יודעת בדיוק את הנקודה - -

איתן כבל: זה כביש שעד עכשיו לא הבנתי אותו.

איתן כבל: אני מכיר את הכביש.

יעל כהן-פארן: זה כביש שמחבר בין צומת חנה לבנימינה - -

איתן כבל: אני למדתי שם, ביליתי שם ארבע שנים מחיי.

יעל כהן-פארן: ועד היום, אותו כביש, איתן, לא השתנה כלום.

יעל כהן-פארן: בגלל העצים.

יעל כהן-פארן: הם הביאו את חדקונית הדקל לדעתי רק כדי להרוס שם את העצים שיוכלו להרחיב את הכביש.

יעל כהן-פארן: אני מקווה שלא.

יעל כהן-פארן: בכל מקרה, זה באמת כביש מסוכן וזה מעלה בכלל את השאלה של איפה יכולות ואיפה לא יכולות, איפה מותר ואיפה אסור לנסוע לקלנועיות.

יעל כהן-פארן: האם הכללים ברורים?

יעל כהן-פארן: בעיני הם לא.

יעל כהן-פארן: יכול להיות שיש כללים והם נאמרים אבל ברור שהיום קלנועית היא הכלאה – ברור שהיא לא רכב, היא גם לא אופניים מבחינת רוחב.

יעל כהן-פארן: אי אפשר לדרוש ממנה לנסוע רק בשבילי אופניים לצורך העניין, אם קיימים, כי אי אפשר, אין לה מקום שם.

יעל כהן-פארן: אני רואה שיש יותר ויותר קלנועיות.

יעל כהן-פארן: אני גם רואה פרסומות שלהן.

יעל כהן-פארן: בדיוק ראיתי במוסף של סוף השבוע פרסומות של קלנועיות.

יעל כהן-פארן: מי קהל היעד?

יעל כהן-פארן: בדרך כלל זה מי שאו שאין לו רישיון מכל מיני סיבות או כמובן מבוגרים.

יעל כהן-פארן: אם אנחנו זוכרים, זה התחיל בקיבוצים ובישובים שאין בהם כלי רכב שנוסעים מהר יותר אבל זה חייב להיפתר רגולטורית.

ג'מאל זחאלקה: גם עקרות בית.

ג'מאל זחאלקה: הרבה עקרות בית.

יעל כהן-פארן: אוקי, יכול להיות.

יעל כהן-פארן: אני רואה בעיקר מבוגרים, ואני חייבת לומר שאני כן רואה יותר צעירים, ויכול להיות שזה בגלל עניין של רישיון.

יעל כהן-פארן: אני חושבת שחייבת להיכנס פה איזו שהיא רגולציה, בלי שתהיה יותר מדי מכבידה.

יעל כהן-פארן: אני לא חושבת שצריך פה רישיון אבל צריך פה אמירה גם אפילו שמי שקונה קלנועית מקבל אישור וגם מוודא שהוא יודע איפה מותר לו ואיפה אסור לו לנהוג.

יעל כהן-פארן: הרי 531 זה בלתי נתפס.

יעל כהן-פארן: זה כאב לב, זה נורא.

איתן כבל: זה היה כאילו לקפוץ מהגג.

איתן כבל: אין הבדל.

איתן כבל: אני מכיר את 531, אני נוסע בו, זה מטורף לגמרי.

יעל כהן-פארן: תודה על הדיון בצורה מאוד מהירה.

יעל כהן-פארן: תודה רבה.

איתן כבל: תודה יקירה.

איתן כבל: משה בר מארגוני הנכים ומידד גיסין לאחר מכן, יו"ר צרכני בריאות בישראל.

איתן כבל: מי עוד רצה?

איתן כבל: שמואל חיימוביץ ממשרד המשפטים וגיל סלומון, סמנכ"ל איגוד חברות הביטוח.

<קובי פלג: אני ממכון גרטנר, וכדאי לכם לשמוע את הנתונים לפני שאתם דנים.

איתן כבל: בסדר.

איתן כבל: אולי אני אאפשר לקובי שייתן לנו את הנתונים.

איתן כבל: פרופסור קובי פלג, בבקשה.

איתן כבל: מכון גרטנר.

<קובי פלג: מ-2012 יש עליה של פי שלוש בכמות הפצועים שמתאשפזים בבתי חולים.

<קובי פלג: לא כאלה שהגיעו למיון ושוחררו, כאלה שאושפזו.

<קובי פלג: פי שלוש.

<קובי פלג: עכשיו, נתון שקצת יהרוס לכם את התיזה – 60% מהפצועים שאושפזו בתאונות של קלנועיות - תאונות עצמיות.

<קובי פלג: 14% מתוכם עם פגיעות מוחיות קשות, ושליש מהן עם פגיעות ראש כי הם נופלים על הראש כשהם מתהפכים.

<קובי פלג: 50% בצפון, כמו שחבר הכנסת זחאלקה אמר - -

איתן כבל: אתה אומר ש60% מהתאונות בכלל, אין להן דבר וחצי דבר עם הסביבה אלא עם המפעיל בינו לבין עצמו.

<קובי פלג: רק 25%, יש לכם את הנתונים מולכם, שמתי לכם.

<קובי פלג: 25% זה תאונות עם רכבים ממונעים.

איתן כבל: יש מספרים גם.

איתן כבל: פי שלוש זה גם, אתה יודע - -

<קובי פלג: יש מספר.

<קובי פלג: זה מ-34 ל-97, הנתון הראשון.

<קובי פלג: שלושה אחוז נפטרים לנו לא בשטח אלא בבתי החולים.

<קובי פלג: זה בלי אלה שנפטרו מידית בשטח.

<קובי פלג: לפחות 20% נשארים עם נכויות זמניות או קבועות.

<קובי פלג: זאת אומרת, אנחנו יודעים בוודאות שאנחנו שולחים אותם לשיקום, זה אומר שהם בוודאות יהיו עם נכון.

<קובי פלג: 20% מהם, כ-100 פצועים היו פצועים קשה ואנוש.

<קובי פלג: אני חושב שבגדול, בנתונים החשובים זהו.

<קובי פלג: שעות וימים בשבוע – הרוב הגדול הם בימות השבוע שלא בסופי שבוע.

<קובי פלג: ומה שאותי הפתיע זה שחלק גדול מהם נוסעים בשעות החשיכה.

<קובי פלג: חלק גדול מהתאונות.

<קובי פלג: תסתכלו, זה 26% אחרי השעה שש בערב, שיש אפילו חלק שהן בן חצות לחמש בבוקר ועוד ארבעה אחוז בין עשר בלילה לשתיים-עשרה בלילה, שזה דברים פשוט לא הגיוניים.

<קובי פלג: תזכרו שבגשם הם שימים כאלה יריעות, שהם לא רואים - -

איתן כבל: ראיתי את זה בשבוע שעבר, בדיוק מה שאדוני מתאר, ואמרתי לעצמי: איך הוא יכול לבצע – עזוב, כבר לא אמרתי להסתכל.

איתן כבל: הוא רוצה לפנות שמאלה או ימינה, איך הוא בכלל מצליח לראות?

איתן כבל: טכנית.

איתן כבל: כמה הרוגים, אם היו?

<קובי פלג: אנחנו יודעים כמה מגיעים למיון כי הנתונים הם מבתי החולים.

איתן כבל: אוקי, תודה.

איתן כבל: יש לכם פילוח גם לפי גילאים?

<צביקה דן: אני אתן את הנתונים האלה.

איתן כבל: בבקשה.

<צביקה דן: אני מנכ"ל בפועל של הרשות הלאומית, וכמו שאתה יודע מינו מנכ"לית שעוד מעט תיכנס לתפקידה.

איתן כבל: לא, לא ידעתי.

איתן כבל: מי?

<צביקה דן: רחל טבת, היתה יועצת הרמטכ"ל לענייני נשים.

איתן כבל: שיהיה לה בהצלחה.

<צביקה דן: כן, היא תיכנס ממש עוד מעט לתפקיד.

<צביקה דן: כמו שציינת, יש לנו גידול באוכלוסיית הקשישים וגם עולה משמעותית השימוש בקלנועיות, אנחנו רואים את זה.

<צביקה דן: אני באתי מטייבה הנה, ואתה רואה שאנשים מגיעים עם הקלנועיות לכנס שעשינו שם.

<צביקה דן: בין השנים 2012-2016 נהרגו תשעה אנשים על גבי קלנועיות.

<צביקה דן: אגב, לפי חלוקה של שישה יהודים ושלושה ערבים.

<צביקה דן: שלושה מתוכם היו במרחב הבינעירוני.

<צביקה דן: אני לא סתם מציין את זה, אני אציין את זה גם בהמשך.

<צביקה דן: אז זה מה שהיה לנו בארבע השנים האחרונות.

<צביקה דן: השנה, הנתונים של השנה ב-2017 – ארבע תאונות על גבי קלנועיות, ונהרגו לנו ארבעה אנשים.

<צביקה דן: שלושה יהודים - -

איתן כבל: מה אתה אומר?

איתן כבל: 31 הרוגים נכון לרגע זה, ארבעה רק מקלנועיות?

<צביקה דן: כן.

<צביקה דן: שלושה יהודים ואחד ערבי, כולם מעל גיל 60 וכולם היו במרחב הבינעירוני.

איתן כבל: הבינעירוני.

איתן כבל: אלה נתונים חשובים כדי להבין - -

ג'מאל זחאלקה: גם כביש פרדס-חנה הוא בינעירוני לכל דבר.

ג'מאל זחאלקה: שם נוסעים במהירות מטורפת.

איתן כבל: בוודאי, זה בינעירוני.

<צביקה דן: אסור להם להיות שם.

<צביקה דן: במרחב הבינעירוני אסור להם להיות.

<מידד גיסין: איפה כתוב שאסור להם להיות?

איתן כבל: תעזוב את זה עכשיו מידד.

איתן כבל: קודם כל, אתה יודע למה אסור?

איתן כבל: לא צריך שייכתב בכלל שלקלנועית אסור.

איתן כבל: יש מהירות מותרת מקסימאלית ויש גם מהירות מותרת מינימאלית בדרך מהירה - -

<קריאה: כן, אבל בבינעירוני בכלל אסור להם להיות שם.

<קריאה: גם ב-531 אסור להם להיות שם - - -

<צביקה דן: אדוני, בדיר חנא, כביש 805, ב-11.1 קשיש בן 102 על קלנועית, בן 102.

<צביקה דן: הגיע לגיל המופלג הזה ולצערינו - -

<שמואל חיימוביץ': - - -

ג'מאל זחאלקה: מתי זה היה?

<צביקה דן: 11.1

איתן כבל: הוספתי שאמרתי שהגיע עד 102 פעמיים.

<צביקה דן: אדוני היושב ראש, אלה הנתונים.

איתן כבל: אני רוצה שתניח את הנתונים בפנינו.

<צביקה דן: אוקי.

<צביקה דן: אנחנו זיהינו בהערכת מצב – אנחנו, ברשות, עושים כל הזמן הערכות מצב וזיהינו את הבעיה הזאת של השנה, של ארבעה הרוגים, כבר בתחילת החודש.

<צביקה דן: דבר ראשון ממש הגבנו, אני הכנתי איגרת לכל מטות הבטיחות ברשויות, כולל ראש העין, לגבי התאונות לא רק של קלנועיות.

<צביקה דן: גם של קלנועיות בקשישים והנחיות מה לעשות.

<צביקה דן: הרשות העלתה בקביעה של היושב ראש שלנו, העלינו החל מהשבוע, לגעת בהסברה בנושאי קלנועיות וקשישים.

<צביקה דן: יש תשדירים, מי שיפתח את הרדיו עכשיו ברשת ג', ב', קול ישראל, 88FM, ישמע תשדירים שלנו בנושא קשישים וקלנועיות.

<צביקה דן: יש מסרים שאנחנו מעבירים בעניין הזה - -

<קובי פלג: תעשו פעם מחקר על השפעת התשדירים שאתם עושים על תאונות הדרכים.

איתן כבל: לא משנה, עזוב עכשיו, זה דיון אחר.

<צביקה דן: יש דבר שאנחנו כבר יותר משנה מובילים.

<צביקה דן: בכלל, אוכלוסיית הקשישים היא אוכלוסייה בסיכון, כמו שאתה מכיר מהדיונים.

<צביקה דן: יש פעילות מאד יפה שאנחנו עושים שנקראת "מדור לדור", שבה הסבים והסבתות עם הילדים לשלוש שעות פעילות בנושא מאפייני - - - קשישים, בתוך זה גם נושא הקלנועיות ובכלל, בהסברות שלנו במתנ"סים, בבתי אבות, כמעט כל עיר שתזרוק לי פה, אני אגיד לך שהעברנו שם הסברות.

<צביקה דן: יש שם מערך שיעור שלנו בנושא קלנועיות.

<צביקה דן: לי באופן אישי יש תחביב לבוא לבתי אבות ובתי קשישים, לדבר איתם גם על העניין הזה.

<צביקה דן: זו פעילות שהרשות הלאומית מובילה, ובעניין הזה היא בהחלט זיהתה והגיבה, זה יופי של פעילות.

ג'מאל זחאלקה: יש לכם שנה לפעול.

איתן כבל: תודה.

איתן כבל: בואו נמשיך עם החברים.

איתן כבל: משה, בבקשה.

איתן כבל: לאחריו מידד, לאחריו חיימוביץ.

איתן כבל: בבקשה.

<משה בר: אני מודה ליושב ראש.

<משה בר: אני יושב ראש עמותה תנו יד לחרש, נכים למען נכים.

<משה בר: אני רוצה להעלות דבר שכבר מספר פעמים העלינו את זה: קודם כל, למה לא עושים ביטוחים לכל אלה שעל כלי הרכב האלה, החשמליים?

<קריאה: מי ייתן להם?

<משה בר: יתנו.

<משה בר: אם תהיה החלטה, יתנו כי זה עוד הכנסה לחברות הביטוח.

איתן כבל: אני כבר עונה לך.

איתן כבל: אתה יודע, ביטוחים זה לא בדיוק - -

<גיל סלומון: אני יכול לענות לו.

איתן כבל: אני יודע, אני תכף אאפשר לך ונראה אם יש בינינו התאמות.

איתן כבל: אתה יודע, זה גם הגיל - -

<גיל סלומון: אני שם קסדה קודם.

איתן כבל: - - גם הגיל, גם סוג רכב.

<גיל סלומון: לא.

איתן כבל: למה לא?

<גיל סלומון: קודם כל בדקנו את הנושא כי זומנו לדיון – אני סמנכ"ל איגוד חברות הביטוח.

ג'מאל זחאלקה: בואו נשמע אותו.

איתן כבל: הוא עונה על העניין של הביטוחים.

<גיל סלומון: היסטורית היה דיון ציבורי שהתנהל הרבה שנים האם לחייב ביטוח חובה, כן או לא, את הכלי הזה.

<גיל סלומון: מכל מיני סיבות שלא קשורות בנו כמובן, אין חובת ביטוח על הכלי הזה אבל בשוק היום, בשוק הביטוח, ישנן פוליסות מכל הסוגים.

<גיל סלומון: גם חובה, יש חברות שנותנות כיסוי ביטוחי למי שרוצה.

איתן כבל: כמה זה עולה?

ג'מאל זחאלקה: יש ביטוח לחברות בכנסת?

<גיל סלומון: אגב, יש גם הבדלים בנושאים האלה.

<גיל סלומון: אני אביא לך את - אני אענה לך רק בשורה.

איתן כבל: גיל, אפשר לענות לך בשתי שורות, אתה המומחה.

איתן כבל: לא סתם אני אמרתי את הדברים שלי.

עבד אל חכים חאג' יחיא: כמה זה עולה?

איתן כבל: אתה יודע, זה כמו הביטוח – אני נתתי לבת שלי אוטו, אמרתי אולי אני אצבע אותו.

איתן כבל: הצביעה יותר מהמחיר של האוטו או לחילופין, לבטח אותו.

איתן כבל: הביטוח, יש מכוניות, אתה מכיר את זה?

איתן כבל: אותו דבר פה.

איתן כבל: בסוף, איך הוא מבטח אותו?

איתן כבל: הוא לא מגיע ואומר לו: סבבה, בא תיכנס, תקבל ממני ביטוח.

איתן כבל: הוא עושה את השקלא וטריא שלו.

איתן כבל: סוג הרכב, איפה הוא נוסע, בן כמה.

איתן כבל: הרי מה זה ביטוח?

איתן כבל: אתה קובע את הפוליסה בלי הסכנה.

עבד אל חכים חאג' יחיא: - - - מקיף או צד ג'.

<משה בר: עכשיו, עוד בעיה שיש זה לא תמיד זה שנוסע.

<משה בר: מה קורה כשהוא פוגע באנשים אחרים?

<משה בר: מי מכסה להם את הפגיעה?

<משה בר: עכשיו, לא כמו שאתם אומרים, הם לא נוסעים 12 קמ"ש.

<משה בר: הרבה מביאים ונוסעים הרבה יותר מהר מזה.

<משה בר: עושים להם את זה ליותר מהר.

<משה בר: זה בדיוק כמו עם האופניים, שאומרים שהם 12 קמ"ש ונוסעים על 40 וגם על 60.

<משה בר: יש פה סכנה מאוד גדולה.

<משה בר: בהרבה ישובים חונים על המדרכות רכבים ואז הם צריכים לנסוע על הכבישים.

<משה בר: יש לנו פה בעיות מכל הכיוונים.

<משה בר: גם נכים, אני חושב, וכל אחד צריך לעבור הדרכה מיוחדת לפני שהוא עולה על כלי כזה.

<משה בר: זה בדיוק ללא רכב אבל ללא דלק.

<משה בר: מחר יהיו הרכבים החשמליים אז גם להם לא צריך טסט, לא צריך ביטוח, תנו להם לנסוע בלי כלום.

איתן כבל: תודה משה.

איתן כבל: אני רוצה לקדם בברכה את חברי אילן גילאון, אח שלי.

איתן כבל: אני לא עושה ברכה לכל אחד אבל - -

אילן גילאון: יש לי קלנועית.

איתן כבל: מידד בבקשה.

<מידד גיסין: אני מצב"י – צרכני בריאות ישראל.

<מידד גיסין: לצערי, יש לי בעיות בהליכה ואני קניתי קלנועית במיוחד בשביל הכנסת כי אני כל שבוע פה, בישיבות.

<מידד גיסין: לתומי, פניתי לחברת הביטוח שמבטחת את העסק שלי, יש לי עסק גדול, וביקשתי לעשות ביטוח לקלנועית בתוך האוטו נגד גניבה.

<מידד גיסין: התברר שאין אף חברת ביטוח שמוכנה לעשות.

<מידד גיסין: ואם הסמנכ"ל של חברות הביטוח מכיר חברה, אני אשמח לקבל את השם שלה.

<מידד גיסין: יש לי קשרים בחברות הביטוח וסוכני ביטוח.

<מידד גיסין: אני אולי "סדין אדום" בשביל חברות הביטוח בנושא של הביטוח הסיעודי הקבוצתי אבל אני לא חושב שזאת הסיבה.

<מידד גיסין: לא יכול להיות, בארץ מסתובבות אלפי קלנועיות ושמענו פה.

<מידד גיסין: אלפים.

<מידד גיסין: יותר גדולות, יותר קטנות, אני קניתי את הקטנה ביותר.

<מידד גיסין: יש פרסום על יצרן ישראלי, שזה אתה או לא?

<עדי שמר: אני יצרן ישראלי, כן.

<מידד גיסין: לא משנה, יש פרסום עצום לאחרונה, והם נוסעים לא רק בראש העין אלא גם בראשון וברמלה, איפה שאני מסתובב, ולא יכול להיות שחברות הביטוח – יכול להיות שזה עניין של משרד התחבורה קודם כל לקבוע את הכללים אבל לדעתי צריך לחייב את חברות הביטוח לעשות ביטוח לאנשים גם נגד גניבות וגם צד שלישי.

<מידד גיסין: לא יכול להיות.

<מידד גיסין: אני לא מבין למה היו צריכים לחכות עד שיהיו חמישה הרוגים במשך חודש כדי שיהיה דיון פה.

<מידד גיסין: תודה.

איתן כבל: ארבעה כמדומני.

איתן כבל: תודה.

איתן כבל: שמואל חיימוביץ, נציבות שוויון זכויות לאנשים עם מוגבלויות.

<שמואל חיימוביץ': אני ממשרד המשפטים.

<שמואל חיימוביץ': האנשים שמשתמשים בקלנועיות, פעמים רבות הרקע לזה זה מגבלות כזו או אחרת, שמאפשרת להם חופש תנועה.

<שמואל חיימוביץ': זו טכנולוגיה המסייעת ל - - - להשתלב בחברה ו - - - חשוב לנו להגיד את זה.

<שמואל חיימוביץ': מצד שני, חשוב גם להגן על חייהם ולקבוע את הכללים המתאימים ולאפשר להם את חופש התנועה.

<שמואל חיימוביץ': לא יתכן שעדין ב-2017, כשבשנת 1988 נחקק במסגרת חוק הרשויות המקומיות תיקון מס' 15, שם נקבע שתוך חמש שנים יונמכו המדרכות באופן שתתאפשר עליה נוחה לכיסא גלגלים למדרכות.

<שמואל חיימוביץ': אגב, זה יאפשר גם לקלנועית, ותתאפשר תנועה לאורך המדרכות.

<שמואל חיימוביץ': כל עוד זה המצב, הרבה אנשים נוסעים בין המכוניות, מסכנים את עצמם, בין השאר כי אם הם ייסעו לאורך המדרכה ובסופה של הדרך ימצאו שאין להם איך לרדת ולהמשיך הלאה, אז מראש לא ייקחו סיכון וייסעו בין המכוניות.

<שמואל חיימוביץ': לכן, אני קורא קודם כל למשרד התחבורה לעשות פעולה נרחבת בהקצאה של משאבים לעזור לרשויות המקומיות לבצע את החוק הזה יחד עם משרד הפנים כדי שאנשים עם קלנועית יוכלו לנסוע על המדרכות.

<שמואל חיימוביץ': דבר שני, אני קורא במסגרת התקנות שנכתבות עכשיו, תקנות הנגישות, יקבעו רוחב מינימלי למדרכות כדי לאפשר להחנות אחד מול השני מול קלנועיות.

<שמואל חיימוביץ': מדובר על מינימום רוחב אפקטיבי של 1.60-1.80 לאפשר את הדבר הזה.

<שמואל חיימוביץ': הקלנועיות, במידה רבה הן כלי מקביל לאופניים חשמליים, לאופניים בכלל, וכל עוד חושבים לאפשר גם לאופניים וגם לאופניים חשמליים חופש תנועה, אז צריכים לאפשר כמובן לכולם.

<שמואל חיימוביץ': יש חקיקה מתאימה.

<שמואל חיימוביץ': החקיקה היום מדברת על זה שאסור לנסוע בכביש כל עוד אפשר לנסוע על המדרכה.

<שמואל חיימוביץ': אנחנו דאגנו בזמנו שלא יהיה איסור גורף.

<שמואל חיימוביץ': כלומר, אם אתה לא יכול לנסוע על המדרכה, לא יסגרו בפני אנשים עם מוגבלות את הדרך, והם ייסעו על הכביש.

<שמואל חיימוביץ': לכן, חשובה הפעולה המשלימה הזאת, היא חשובה ביותר.

<שמואל חיימוביץ': אנחנו חושבים שצריך לאכוף את התקנות, ואנחנו חושבים שהתקנות מתאימות וטובות, ולאסור על קלנועיות לנסוע במקומות שאין בהם – אני מדבר על כבישים בינעירוניים, ששם מהירות הנסיעה, אפילו אם רוצים להימנע מתאונה, לפעמים נוצר מצב שאין זמן תגובה וזה מאוד מסוכן.

איתן כבל: ברור.

<שמואל חיימוביץ': יש מקום גם להדריך כל מי שרוכש קלנועית איך להפעיל אותה בבטחה ולדעת מינימום של כללי תנועה.

<שמואל חיימוביץ': מכאן ועד לחשיבה אולי לצמצם את - - - הדרך ארוכה.

איתן כבל: תודה לך.

איתן כבל: גיל בבקשה.

<גיל סלומון: להשלים את הנושא של הביטוח כי נאמרים פה כל מיני דברים: קודם כל, לגבי ביטוח חובה, אין היום דרישה חוקית.

<גיל סלומון: זה עניין של המחוקק.

<גיל סלומון: אין דרישה חוקית לביטוח חובה.

איתן כבל: אז אין חובה.

<גיל סלומון: היום יש בשוק, ובדקנו את זה לפני הדיון, מספר חברות שמעניקות ביטוח לעניין של נזקי גוף כתוצאה מפגיעה של קלנועית לצד ג' ונפגע - -

איתן כבל: לנוהג וגם - -

<גיל סלומון: יש כל מיני סוגים של פוליסות שקיימות בשוק.

<גיל סלומון: כמובן שזה עניין עסקי של חברות שמציעות את זה.

<גיל סלומון: זה לא דבר פופולרי.

<גיל סלומון: זה יותר פופולרי בקיבוצים ומושבים.

<גיל סלומון: יש כאלה שעושים כי יש הרבה קלנועיות בתוך הישובים הקטנים - -

אילן גילאון: 600 שקל לצד ג'.

<גיל סלומון: אז בתוך הישובים והמושבים, דווקא שם זה יותר שכיח שרוכשים ביטוחים לנושא הזה אבל לנושא של ביטוח חובה אין דרישה חוקית.

איתן כבל: עזוב,לא דיברנו על חובה.

<גיל סלומון: זה עלה בעבר, הרבה פעמים היו הרבה דיונים ציבוריים.

<גיל סלומון: מסיבות שונות שלא קשורות אלינו, לא קשורות לחברות הביטוח, זה לא קיים בחוק.

איתן כבל: תודה אדוני.

איתן כבל: חאג' בבקשה, ואילן יסכם את החלק הזה.

איתן כבל: אני אאפשר כמובן לנציגי הממשלה, למשה ולאחרים אם ירצו להוסיף עוד דברים.

עבד אל חכים חאג' יחיא: אני מצטרף לכל מילה ששמואל דיבר עליה, בדיוק זה הנקודות שרציתי אבל אני רוצה לחדד נקודה מסוימת, לפחות העניין של חוק ההנגשה וחובת ההנגשה ברשויות המקומיות.

עבד אל חכים חאג' יחיא: מזמן תקופת הביניים - -

איתן כבל: אתה מייצג פה את הרשויות המקומיות פיני?

<פיני קבלו: אני מהשלטון המקומי אבל יש לנו פה נציגים מעיריית תל-אביב, לא?

איתן כבל: איפה?

<פיני קבלו: אולי הוא קצת נתקע בדרך.

עבד אל חכים חאג' יחיא: אז אתה מייצג את הרשויות המקומיות?

איתן כבל: היה חשוב לשמוע את נציגי המרכז לשלטון מקומי.

<פיני קבלו: לנו אין עמדה מגובשת, התחלנו לדבר על זה - -

איתן כבל: אוקי, בסדר.

איתן כבל: תכף אני אאפשר.

עבד אל חכים חאג' יחיא: אני התחלתי לדבר על חוק ההנגשה.

עבד אל חכים חאג' יחיא: יש מקומות שממש הנגישו את מעברי החצייה כי קודם היה הבדל של כמה סנטימטר מהכביש.

עבד אל חכים חאג' יחיא: היום זה צריך להיות אפס, וחלק מהרשויות הנגישו אבל הרוב לא.

עבד אל חכים חאג' יחיא: השאלה מי אוכף או האם צריך כדי לאכוף את זה לתת עוד תקופה, שאני לא מסכים לה אבל לפחות תקציבים למי שלא יכול, אז להוסיף את התקציבים האלה כדי שתהיה אפשרות כי גם החלק מהתאונות העצמיות, זה קשור גם לגובה של המדרכה, שפתאום הוא מאט ולא מרגיש בה ויש לו בעיה שם.

עבד אל חכים חאג' יחיא: העניין של ההדרכה – אני חושב שכשדיברנו על התקנות החדשות בכלל והעבירות והקנסות ומספר נקודות של הנהגים הרגילים, אני ביקשתי בזמנו ואני חוזר על זה גם פה, שגם התקנות וגם עם הנקודות וקנסות, לתלמידים שלומדים, שלפני הטסט יקבל את הרשימה, שהמורה ייתן לו אותה, ופה מי שקונה קלנועית, שיקבל הדרכה ויקבל גם את התקנות, שידע שאסור לו לנסוע בכביש בינעירוני, מה המהירות.

עבד אל חכים חאג' יחיא: את הדברים האלה לא כולם הולכים לחפש בספר החוקים כדי לדעת אם מותר לו לנסוע בכביש בינעירוני או לא, או שהוא אומר שהמרחק כזה קצר אז אני אעבור גם לכביש הזה.

עבד אל חכים חאג' יחיא: שאנשים ידעו, שמי שמוכר אותם ייתן להם את ההדרכה הפשוטה איך להפעיל.

עבד אל חכים חאג' יחיא: בנוסף גם מה התקנות, מה מותר ומה אסור?

איתן כבל: יכול להיות שצריך שתהיה חובה של - -

עבד אל חכים חאג' יחיא: לפחות אלה שמוכרים אותם.

עבד אל חכים חאג' יחיא: שידריך אותם.

איתן כבל: אתה יודע, כל אותם כללי נסיעה בסיסיים של איפה מותר ואיפה אסור.

איתן כבל: הוא לא יכול להכריח אותו לקרוא אותם אבל לפחות - -

עבד אל חכים חאג' יחיא: אתה יודע מה?

עבד אל חכים חאג' יחיא: לתת לו איזה 10 דקות הדרכה כוללת כזו, לדבר אתו ולתת לו - -

<עדי שמר: זה ניתן.

<עדי שמר: יש חוקים.

עבד אל חכים חאג' יחיא: לכן, זה מה שהייתי חושב שצריך להוסיף.

איתן כבל: אוקי.

איתן כבל: חבר הכנסת אילן גילאון, בבקשה.

אילן גילאון: תודה רבה אדוני.

אילן גילאון: כמי שמשתמש, הייתי אומר משתמש כבד, אני מוכרח לקבוע שקלנועית זה המצאה נגישותית שאין כדוגמתה.

אילן גילאון: אם התחבורה הציבורית צריכה להיות תחליף למכוניות, הקלנועית היא תחליף לרגליים, וכך אני רוצה להגדיר את זה ולא אחרת.

אילן גילאון: לא לטעות, קלנועית היא לא תחליף לרכב.

אילן גילאון: איפה שמותר לנסוע עם הרגלים, מותר לנסוע עם הרכב.

אילן גילאון: המקומות היחידים שמותר לנסוע על פי דעתי, וכאן אנחנו צריכים להגדיר את הדברים בחוק לכלי שהוא ללא מספר רישוי ואיננו מוגדר, זה במקומות שזה לא כביש.

אילן גילאון: במקומות שמותר ללכת ברגל, אנחנו מדברים על קיבוצים, קהילות פנימיות, חצרות.

אילן גילאון: קלנועית, אסור לה שתהיה על כביש בשום צורה כזאת או אחרת.

אילן גילאון: זה לא ניתן הדבר הזה במהירות שמתפתחת.

אילן גילאון: כך או כך כבר יש לנו בעיה עם מכוניות מאד קטנות שנוסעות, ועוד נוסעות בכבישים בינעירוניים שהם סכנת נפשות אבל קל וחומר במקרה הזה.

אילן גילאון: זה צד אחד של העניין.

אילן גילאון: ולכן כך הדברים מוגדרים בחוק, לדעתי כך גם צריכים להיות מגודרים בחוק.

אילן גילאון: רכב שאין לו מספר רישוי איננו יכול לנסוע על כביש.

אילן גילאון: מאידך, הנגשה במדרכות, וכאן אנחנו באים.

אילן גילאון: אני בא עם הוועדה שלי, עם שמוליק, אנחנו מבחינתנו, מבחינת התקנות, הנגשנו כל מקום כדי שקלנועית תוכל להגיע למחוז חפצה מכובדת ועצמאית בלי שום בעיה.

אילן גילאון: התאונות הן בעיקר תאונות עצמיות ולכן, הדבר של הביטוח מחויב לא כביטוח צד שלישי נניח או כביטוח תאונות עצמיות.

אילן גילאון: אפשר להסדיר את העניין הזה אבל איננו עולה הדבר על כל ביטוח של אדם שנעזר בכיסא גלגלים.

אילן גילאון: ולכן, כאן צריך לעשות את ההגבלה ברגע שאנחנו מנסים להגדיר קלנועית ככלי רכב, אנחנו נכנסים פה לפלונטר שלא נוכל לפתור אותו.

אילן גילאון: לכן, הקלנועיות גם שייכות לשלוש רמות: יש קלנועית A,B,C.

אילן גילאון: בכל מקרה קלנועית, גם בצורה הגדולה ביותר, אין לה שום סיבה להיות בכביש.

אילן גילאון: מתי היא עולה על הכביש?

אילן גילאון: במצב שהנהג לא מבין את המשמעות של מהי קלנועית או במצב שאין לו רצף של נסיעה מן המקום שבו הוא יוצא, למקום שאליו הוא צריך להגיע.

אילן גילאון: וכאן מה אומר לכם?

אילן גילאון: הרי בתוך עמנו אנחנו חיים, אנחנו מכירים.

אילן גילאון: לפעמים רשויות מקומיות מעמידות פחי אשפה שיוצאות החוצה עם כל מיני מבנים כדי למחזר, יוצאות החוצה ולא מאפשרות מעבר רציף ואז הקלנועית יורדת על הכביש.

אילן גילאון: ברגע שהיא יורדת על הכביש, הא-סימטריה שנוצרת וקיימת, הסכנה לתאונה היא ברורה.

אילן גילאון: קל וחומר לגבי נושא של מעברי חציה, כשאנחנו צריכים לרדת אליהם.

אילן גילאון: אתם יודעים, כשהתחלתי להיות יושב ראש ועדת הנגישות לקחתי לי את הקלנועית.

אילן גילאון: היה לי גם יותר קל באותה תקופה, אני קורא לה נגישונית ואני בודק אתה כל מקום.

אילן גילאון: ופתאום הבנתי מהו חישוב המסלול של אדם כזה, שנוסע עם קלנוע.

אילן גילאון: זאת אומרת, איך הוא מוטרד כל הזמן מה יהיה המרווח בין מעבר חציה לבין המדרכה, ואיך הוא עוקף כל מיני מקומות כאלה כדי שלא יתהפך וכולי.

אילן גילאון: ולכן, אני אומר אדוני, שהנחתי שני חוקים – האחד שנוגע לכך שאפשר להעמיד כיסא גלגלים, מה שמשרד הבריאות מעניק אותו, להמיר אותו לקלנועית, שיעלה הרבה פחות למדינה ותהיה הרבה יותר נכונות של האדם שמשתמש כי היא תתאים לצרכים שלו להשתמש בה.

אילן גילאון: זה חוק אחד.

אילן גילאון: והחוק השני, להוריד את המס והבלו מהדבר הזה, שהוא תחליף לרגלים ולא משהו אחר.

אילן גילאון: אבל אני פה קובע – קלנועית היא תחליף לרגלים ולא תחליף למכונית.

אילן גילאון: עם קלנועית לא נוסעים על כבישים ובוודאי ובוודאי – לא על כבישים בכלל, למה לי להגיד לא על כבישים בינעירוניים.

אילן גילאון: אפשר לנסוע בתוך חצרות, בתוך קהילה ועל מדרכות.

אילן גילאון: בכל מקום שמותר ללכת לאדם ברגל, בדיוק באותו מקום מותר לעבור לקלנועית, שהיא תחליף לרגלים של אנשים שאין להם או שעייפו רגליהם או שקשה להם או שהם מתקשים.

אילן גילאון: הנגישות, מה יפה בה?

אילן גילאון: שאנחנו לא נכנסים לסיבות של האדם.

אילן גילאון: ברגע שהוא רוצה להשתמש, הוא כבר מוגדר כצריך להשתמש.

אילן גילאון: ולכן בכל מקרה, נדמה לי שמבחינת חקיקה צריך להבהיר את הנקודה הזאת: קלנועיות לא נוסעות על כבישים, אין סיבה, אחרת ימותו הרבה אנשים ואני מבטיח לכם שבהתנגשות בין קלנועית למשאית, בדרך כלל מי שיפגע זה נהג הקלנועית.

איתן כבל: תודה אילן.

<שמואל חיימוביץ': בינתיים זה לא מאפשר לעלות על המדרכות.

אילן גילאון: לא, אני לא מקבל את זה שעד שזה לא יתמלא, שקלנועיות ייסעו על כבישים.

אילן גילאון: זה לא מקובל בכלל.

אילן גילאון: אני אומר שזו יכולה להיות סיבה, כאן לרשויות המקומיות יש תפקיד מרכזי.

אילן גילאון: לנו יש תפקיד אבל זה עדין לא אומר שבן אדם צריך להתאבד.

איתן כבל: פיני, בבקשה.

<פיני קבלו: הקלנועית, אין ספק שהוא כלי והוא אחד הפיתוחים היפים של הקיבוץ השכן לעירי, ואני לא אנסה פה חלילה לפגוע באותו מפעל אבל - -

אילן גילאון: יש גם בצרעה.

<פיני קבלו: בעוד קיבוץ?

<פיני קבלו: זה באפיקים אצלנו.

<פיני קבלו: אני חושב שגם זה אחד הכלים שנע בשבת, שאצלנו חלק מהרבנים אפילו היתרו להגיע אתו לבית הכנסת.

<שמואל חיימוביץ': - - -

איתן כבל: גוי סוחב אותו.

<עדי שמר: אני חייב להעיר הערה: לפיקוד שבת אין תקן וזה אחד הדברים החמורים שקרו בישראל.

<עדי שמר: זה לא בטיחותי.

איתן כבל: רגע פיני.

<עדי שמר: הפיקוד שבת נעשה על ידי אלון שבות.

<עדי שמר: אין לזה תקן, זה לא עבר תקינה, זה משהו שהומצא פה, בישראל - -

איתן כבל: וזה לא תואם אתכם.

<עדי שמר: לא רק שזה לא תואם, זה לא בטיחותי.

<עדי שמר: זה משהה את הפעולה של העצירה בשמונה שניות, וזה לא בטיחותי.

<עדי שמר: זה לא עבר תקינה של אף מכון.

איתן כבל: מה זה אומר?

איתן כבל: תסביר.

<עדי שמר: זה אומר שזה הכל מלמעלה.

איתן כבל: עדי, תסביר לי.

איתן כבל: אנחנו לא – מה הבעיה?

<עדי שמר: מה להסביר?

איתן כבל: מה הבעיה?

<עדי שמר: פיקוד שבת - מה שקורה, בשבת אסור לך לכבוד ולהדליק את המפתח.

<עדי שמר: הם מוסיפים, הם פיתחו כרטיס, צומת, שבאופן ארעי מוסיפים אותו לקלנועית, ועל ידי הזזת כפתור, בגלל שאתה עוזב את מצערת הגז כעבור שמונה שניות זה עוצר.

<עדי שמר: זאת אומרת, במקום נורמלי זה עוצר ישר, ושם זה עוצר אחרי שמונה שניות.

<עדי שמר: זה לא עבר שום מכון תקנים וזה לא מאושר.

איתן כבל: אבל את היודע מה קורה, הם צריכים להתאמן ולעצור שמונה שניות לפני הסוף.

<שמואל חיימוביץ': נכון, והם עושים את זה.

<שמואל חיימוביץ': יש לי שכן בבית כנסת שמגיע עם קלנועית והוא בורר מהירויות.

<שמואל חיימוביץ': יש מקומות מסוימים שהוא שם את זה על מהירות הכי נמוכה, והוא יודע להגיע למצב שהוא כמעט נוגע במשהו, והוא למד את זה.

<שמואל חיימוביץ': עכשיו, כמה תאונות היו בגלל - -

<עדי שמר: אני לא סטטיסטיקה על המוות.

<עדי שמר: אנחנו מייצרים, ואני חוזר על מה שאילן אמר - -

איתן כבל: עדי, אמרת את הדברים שלך, הבנו את הדברים שלך.

איתן כבל: פיני בבקשה.

<פיני קבלו: הכלי הזה באמת נועד לאותם אנשים שנהגו פעם והגיעו למצב שהם נאלצים לקנות את הקלנועית על מנת לנוע בתוך העיר אבל בשנים האחרונות, אני זוכר עוד בתקופתי כראש עיר, אפילו שלחנו את עובדי העירייה על מנת לעשות נגישות, שאותם טרקטורונים יחנו קרוב לבית, שלא יגנבו להם כי הם גרים קומה למעלה.

<פיני קבלו: בכל אופן, הכלי הזה בשנים האחרונות הפך להיות כלי של מיעוטי יכולת, שכל אחד קונה אותו.

<פיני קבלו: אתה רואה עקרות בית, אתה רואה חבר'ה צעירים, והדבר הזה מאד מכביד, וכולם נוסעים על הכבישים.

<פיני קבלו: אתה רואה במקומות קטנים שזה פקקים שנוצרים - -

איתן כבל: כמו ראש העין.

<פיני קבלו: - - ראיתי גם אנשים שנוסעים לבית העלמין, שזה מחוץ לעיר, ונוסעים לאזור התעשייה מחוץ לעיר, ששם הסכנה הרבה יותר גדולה, זה כבישים בינעירוניים.

<פיני קבלו: לכן, בעניין הזה צריך לתת את הכלי הזה למי שצריך ולעשות איזה שהוא טסט קטן לאותם אנשים, שיהיה להם איזה שהוא רישיון ולא כל אחד יכול לעלות על כזה רכב כי זה יוצר פקקים בעיר, ומי שאין לו מגבלה רפואית, שילך ברגל או שירכב על אופניים.

אילן גילאון: למה?

אילן גילאון: מי שקשה לו ללכת גם יכול.

אילן גילאון: הוא לא צריך מגבלה רפואית, זה בדיוק מה שאני אומר כאן.

אילן גילאון: נגישות זה אומר שאתה לא צריך להוכיח כלום.

אילן גילאון: אדוני היושב ראש, אני תמיד אוהב לראות איך קשיש וקשישה יורדים על הרמפה של הכיסא גלגלים.

אילן גילאון: למה הם עושים את זה?

אילן גילאון: הרי זה לא נועד להם.

אילן גילאון: זה נועד לקלנועית, זה נועד לעגלה.

אילן גילאון: למה יורדים ברגל על הדבר הזה?

אילן גילאון: כי זה פחות תלול להם מהמדרגות.

אילן גילאון: אז אני בכלל אל רוצה להיכנס לסיבות.

אילן גילאון: מי שרוצה להשתמש בקלנועית, זכותו להשתמש בקלנועית.

אילן גילאון: להיפך, ואני מעודד.

איתן כבל: מגיל 16 או מגיל 14?

<קריאה: אבל הם נוסעים על הכבישים אבל.

<שמואל חיימוביץ': אין הגבלת גיל.

אילן גילאון: כשאתה נמצא במציאות שילדים בני ארבע, אבא שלהם מסיע אותם עם שלט ככה, על מה אנחנו מדברים פה?

<שמואל חיימוביץ': - - -

איתן כבל: הוא אומר שיש הגבלה.

איתן כבל: אני אאפשר לך.

אילן גילאון: בקלנועית?

אילן גילאון: לא יודע, אני נוהג מגיל שש.

איתן כבל: אני אומר ככה – לפחות התשובה שניתנה על ידי משרד התחבורה: גיל הנהיגה המינימלי הוא 16 שנים, ואם הנהג נכה הוא 14.

איתן כבל: תקנה 39א.

<עמי רוטמן: תקנה 39י.

איתן כבל: 39י(א).

איתן כבל: דרך אגב, אלה כללים שגם אנחנו קבענו אותם לאחרונה, אם אתם זוכרים, לא עם האופניים החשמליים, זה דיון אחר.

איתן כבל: - -

אילן גילאון: על הכלי הזה ששמוליק יושב בו כאן, גם יש רישיון?

<צביקה דן: לא.

אילן גילאון: אז מה ההבדל בין קלנועית A נניח, לבין הדבר הזה?

איתן כבל: אני, אם אינני טועה - -

<משה ויצמן: אתה מדבר על כיסא גלגלים שחיברנו לו מנוע עזר.

אילן גילאון: שנוסע 25 קמ"ש.

אילן גילאון: הקלנועית שלי נוסעת 6.5 קמ"ש ועוד אני מתאמץ...

איתן כבל: חברים, בואו נעשה סדר: תציגו, משה ועמי, כדי שנצא מפה עם...

<עמי רוטמן: אני היועץ המשפטי של הרשות לבטיחות בדרכים.

<עמי רוטמן: לגבי מה שחבר הכנסת גילאון אמר: ברירת המחדל, הם צריכים להיות על המדרכות.

<עמי רוטמן: זאת אומרת, זה לא שמותר להם להיות על הכביש.

<עמי רוטמן: הם צריכים להיות על המדרכות לפי התקנות אבל במקרה שאי אפשר לעלות או לרדת מהמדרכה או שהיא לא מספיק רחבה או שאין מדרכה, הם יכולים להיות על הכביש.

<עמי רוטמן: פה זה עניין כבר של אכיפה.

<עמי רוטמן: התקנות, איך שאמרת, הן מסדירות את העניין הזה.

<עמי רוטמן: הסיפור באמת אכיפה במקרה שהמדרכות מתאימות לנוסע.

איתן כבל: תודה.

איתן כבל: בבקשה משה.

<משה ויצמן: אני מנהל אגף הרכב במשרד התחבורה.

<משה ויצמן: אני אפתח ואסגור סוגריים רק לעניין אחד: אופתע מאד אם כל התאונות שאנחנו מדברים עליהם זה קלנועית בהגדרה שלה כקלנועית, כי מה שאנחנו רואים כתופעה שהולכת ומחמירה ואגב, היא נמצא בעיקר בצפון.

<משה ויצמן: זה רכבים תפעוליים שאסור להם לנסוע במדרכות ולא בכבישים ולא בכפרים ולא בקיבוצים, הופכים אותם כאילו לקלנועית, והם פשוט מציפים.

<משה ויצמן: אני די בטוח שחלק מהתאונות, אנחנו מדברים על זה ולא על קלנועית.

<משה ויצמן: אגב, זה נראה כמו קלנועית רק קלנועית זה עם כידון ורכב גולף, שהוא נראה כמו קלנועית אבל הוא רכב שחייב להיות באזור תפעולי בלבד.

<משה ויצמן: לכן, הגלישה הזאת - -

איתן כבל: אלה שמגיעים למשל בצפון לאגמון החולה, זה רכב תפעולי?

אילן גילאון: זה רכב תפעולי.

איתן כבל: נכון, כי זה עם הגה.

אילן גילאון: הרכב התפעולי מציף את הכפרים, הישובים.

אילן גילאון: זה הפך להיות כלי שאלו שאין להם רישיון משתמשים בזה לצורך נהיגה שוטפת.

אילן גילאון: וחלק מהתאונות שאנחנו חווים ומדברים עליהן זה רכב תפעולי.

אילן גילאון: בעיני זה דיון אחר לגמרי.

איתן כבל: תכף נדבר על זה.

<צביקה דן: אחת מהתאונות בצפון היתה עם הגולפית הזאת, עם הרכב התפעולי.

<משה ויצמן: זה לא קלנועית.

<משה ויצמן: אין להם שום אישור.

<משה ויצמן: אסור להם לנסוע בכבישי הארץ, לא בכפרים, אני מדגיש, לא בעירוני ולא בינעירוני.

<משה ויצמן: צריך להפריד.

<משה ויצמן: שוב, אין לי את הנתונים - -

אילן גילאון: ראיתי אינסטלטורים עם דברים כאלה.

איתן כבל: תכף נסכם את העניין.

איתן כבל: היתה אי פעם אכיפה בנושא הזה?

ג'מאל זחאלקה: אני לא שמעתי אף פעם - -

<משה ויצמן: המשטרה, אנחנו בדין ודברים עם המשטרה.

<משה ויצמן: כן, יש מבצעים בצפון - -

<צביקה דן: הרשות הלאומית יזמה מבצעי אכיפה ביבנאל למשל בצפון ובעוד מקומות עם המשטרה.

אילן גילאון: זה אותו דבר כמו טרקטורון, נכון?

<משה ויצמן: זה דומה לטרקטורון, זה דומה לקלנועית, זה דומה לגולפית.

<משה ויצמן: זה דומה להרבה מאד כלים ואין לזה הגדרה מדויקת אבל זה כלי שחייב להיות באזור תפעולי בלבד.

<משה ויצמן: ולמה אזור תפעולי?

<משה ויצמן: כי אנחנו לא דורשים לכלי הזה איזה שהן דרישות תקינה, דרישות על העמידה בבלימה מיוחדת או משהו כזה.

<משה ויצמן: אנחנו מתחמים את זה לאזורים לצורך עבודה באזור שהוא מוגדר.

<משה ויצמן: הגלישה היא באמת רחבה, וצריך לעשות מעבר לכמה מבצעים שעשינו, צריך הרבה יותר מזה.

<משה ויצמן: זה שווה דיון רק כשלעצמו.

<משה ויצמן: רכב תפעולי.

<משה ויצמן: לעניין הקלנועית, ועכשיו אני מדבר רק על קלנועית, אני אומר מה הדרישות והחוקים רק לקלנועית: קודם כל לעניין היבוא והיצור – זה חייב לעמוד בתקנים מאוד ברורים.

<משה ויצמן: מי שבודק את זה, זה שלוש מעבדות בישראל, מעבדות רכב, ורק דרכן אפשר לייצר ולייבא, והחוקים לעניין הזה מאוד ברורים.

<משה ויצמן: חלקם כמובן נסמכים על דרישות באירופה.

<משה ויצמן: אי אפשר סתם שקלנועית תיוולד.

<משה ויצמן: עמידה בחוקים מאוד ברורים.

<משה ויצמן: לעניין הדרישות הטכניות: רוחב הקלנועית לא יעלה על מטר.

<משה ויצמן: היגוי באמצעות כידון או מוט היגוי בלבד.

<משה ויצמן: זה מוריד את רוב הרכבים התפעוליים שהם בדרך כלל באים עם הגה, ואפשר להבחין בצורה ברורה בין קלנועית לרכב שהוא תפעולי.

<משה ויצמן: מהירות נסיעה מרבית שמתוכנתת על ידי היצרן אינה עולה על 12 קמ"ש, וזה חשוב להגיד את זה.

<משה ויצמן: ויש פה את כל הדרישות שצריך לעמוד בהן לעניין בלימה וכל השאר.

<משה ויצמן: התקנות של נסיעה בכבישים והתאונות שאנחנו מדברים עליהן, זה אנשים שנהרגו במקום שאסור להם להיות, וזה נאמר בצורה ברורה.

איתן כבל: זה ברור.

<משה ויצמן: מותר לנסוע במושב, קיבוץ או כפר.

<משה ויצמן: לא ינהג אדם בקלנועית אלא לאחר שמלאו לו 16 שנים או שהוא נכה או שמלאו לו 14 שנים.

איתן כבל: כן, זה מה שהקראתי.

<משה ויצמן: ומותר לנסוע במושב, קיבוץ או כפר בלבד ואסור בדרך עירונית ובינעירונית.

איתן כבל: אני רוצה לסכם את זה: קודם כל, צריך לומר תודה ליוזמי הדיון המהיר.

איתן כבל: חבר הכנסת זחאלקה יצא לישיבת הסיעה שלו ואני בכל זאת ארצה לסכם את הדיון כדי בלפחות שנצא עם שכר לעמלנו.

איתן כבל: תראו, אחד הדברים שחשוב לי הוא לנתח כל אחת מהתאונות, בוודאי אלה שהיו בהם הרוגים, איזה סוג – שני דברים - -

<צביקה דן: אם תרצה, יש לי פה.

איתן כבל: אני ארצה.

איתן כבל: שניה, אני כבר אומר לכם.

איתן כבל: קודם כל, שנבין מפה איך צריך להתמודד עם השאלה הזאת.

איתן כבל: קודם כל, האם זה קלנועית או זה רכב תפעולי.

איתן כבל: אני הייתי מבקש לא רק את הארבעה הרוגים האחרונים של 2017 אלא גם את הקבוצה של ההרוגים מ-2012.

איתן כבל: כמדומני, אמרתם מ-2012-2016 תשעה הרוגים.

איתן כבל: אם תוכלו לתת לנו את הניתוח על פי איזה כלי הם בדיוק רכבו.

איתן כבל: פעם שניה, מה המקום, האם זה היה בתוך העיר, בתוך הישוב.

איתן כבל: אני אפילו אשמח אם תוכלו לתת לי את שם הישוב.

איתן כבל: יש לזה משמעויות, לא סתם אני אומר את זה כי אני כמעט לא ראיתי בתל-אביב, תקנו אותי אם אני טועה.

אילן גילאון: ראיתי אינסטלטור שנוסע עם דבר כזה.

איתן כבל: לא אמרתי שאין.

אילן גילאון: זה בדיוק מה שהוא מגדיר רכב תפעולי, ואינסטלטור שנוסע עם - -

איתן כבל: אמרתי, לא אמרתי שאין.

איתן כבל: לא יצא לי לראות.

איתן כבל: בראש העין אני יוצא מהבית ונתקל בהם.

<עדי שמר: אבל ישראל זה לא רק ראש העין.

איתן כבל: ברור.

אילן גילאון: זה בעיקר ראש העין.

איתן כבל: אני אגיד לך את הדבר הבא, עדי: התופעה היא בישובים אבל יכול להיות שזה תופס לו כבר בכל פינה ופינה.

איתן כבל: אני אומר את זה כך: אני חושב, ברשותך משה, אני לא אתערב למשרד התחבורה כיצד לפעול אבל אני חושב שהרשות צריכה לקחת את העניין הזה ולהגדיר, לעשות נייר עבודה שבה היא מגדירה מחוט ועד שרוך נעל את הנושא של הקלנועית.

איתן כבל: אני מתכוון לזה מאיזה קלנועיות מותר להן, אם בכלל, לפעול - -

אילן גילאון: יש שלושה סוגים, נכון?

<עדי שמר: זה הוגדר כבר.

איתן כבל: עזוב, חברים, לא צריך להפריע לי כי מה שהוגדר, הוגדר.

איתן כבל: אני צריך את זה בדף אחד, שיהיה לנו את ההגדרה איזה רכבים מותר להם, איפה מותר להם נכון להיום לנוע.

איתן כבל: מה הגודל של כל אחד, ה-A,B,C הזה שכל אחד מהן, ולתת לנו מה החוק היום כבר יודע לתת את המענה, איפה מותר ומה מותר וכל הדברים האלה.

איתן כבל: אין לי ספק שבכביש 531 אסור.

אילן גילאון: בכביש שש, אם אתה משלם אגרה.

אילן גילאון: ..

<צביקה דן: אדוני היושב ראש, בארבעת התאונות של ההרוגים השנה, היה אסור להם להיות במקומות האלה, גם ב-44 גם ב-531 גם ב-98.

איתן כבל: למה אני אומר את זה?

איתן כבל: אז אני רוצה עמוד אחד מסודר עם כל הדברים האלה, ואני אומר לכם, צריך לתת א.

איתן כבל: קמפיין.

איתן כבל: ב.

איתן כבל: המשטרה חייבת, אין פה משחק.

איתן כבל: אם רואים קלנועית כזאת ואני מתקשר למשטרה, יכולים לבוא ולעצור אותו.

איתן כבל: אני אומר את זה בצורה ברורה כי גם אלה שנוסעים בקלנועיות זה לא בדיוק אנשים צעירים שזמן התגובה שלהם והיכולת שלהם - -

אילן גילאון: חוץ מאלה שעושים שודים בקיבוצים.

איתן כבל: חשוב לנו שאיפה שנדרשת השלמת חקיקה או תיקון בחקיקה, אם בכלל.

איתן כבל: יכול להיות שלא צריך, אני לא יודע.

איתן כבל: יכול להיות שלא צריך.

<עמי רוטמן: עשינו שני תיקונים בשנים האחרונות של החקיקה.

איתן כבל: אדוני היועץ המשפטי, יכול להיות שאתה צודק.

איתן כבל: אני לא מאלה שאומרים: בוא נעשה כי...

איתן כבל: אבל ברור שיש כאן תופעה שצריך להתמודד אתה וצריך למגר אותה וצריך לטפל בה, ואני אומר ברגישות כי גם מה שאילן אומר ומה ששמואל חיימוביץ אומר, זה רגלים.

איתן כבל: זה אחלה כלי בסך הכל.

איתן כבל: אנחנו לא רוצים עכשיו להגיד לאנשים תעשו טסטים, תעשו זה, תעשו פה, תעשו שם.

אילן גילאון: איתן, אתה יודע לאיזה פופולאריות זוכה סבא שיש לו כלי כזה?

<צביקה דן: אדוני היושב ראש, רק נקודה אחת - -

<קריאה: מה עם הביטוח?

איתן כבל: תכף אגע בזה.

<צביקה דן: - - יצאנו השבוע בהסברה ברדיו, והוא מכוון לא רק לקשישים אלא גם למשפחות, להורים, לבנים, כדי שהם יגלו אחריות וישפיעו על קשיש.

איתן כבל: שתי נקודות אחרונות: נושא אחד שאני רוצה להתייחס אליו זה עניין הביטוח.

איתן כבל: אני רוצה שתבחנו לי את הסיפור הזה, שהביטוח לא יעלה יותר מהכלי רק.

איתן כבל: זה מה שהתכוונתי, גיל, מה שניסית להבליע.

איתן כבל: בסוף בסוף זה - -

<גיל סלומון: זה עניין עסקי.

איתן כבל: כשאמרת לי זה לא העניין, אז החזרתי שזה העניין.

<גיל סלומון: ביטוח חובה זה כמובן משהו שלא קשור.

איתן כבל: אני לא מתעסק עם ביטוח חובה.

<עמי רוטמן: - - -

איתן כבל: אני רוצה שתגיד לי מה המחירים המתקיימים היום.

איתן כבל: זה חשוב.

<גיל סלומון: אני יכול לתת לך נתונים עסקיים - -

איתן כבל: חברים, הבנת אותי?

איתן כבל: אני צריך כדי לקבל תמונה שלמה של כל המערכת הזאת.

איתן כבל: פעם שניה – מה זו הדרכה?

איתן כבל: אני צריך שתסביר לי איך עושים להם הדרכה.

איתן כבל: בא מישהו לקנות, אומרים לו: כאן אתה לוחץ, כאן הבלם, כמו שאתה מגיע עכשיו לאגמון החולה.

איתן כבל: אתה מגיע לאגמון החולה, הוא אומר לך: זה המפתח, זה הבלם, ככה אתה משחרר את הבלם, ככה אתה עושה רוורס, עלה וסע.

<עמי רוטמן: יש לך בעיה אחת:

<עמי רוטמן: רוב השוק הוא שוק יד שניה.

<עמי רוטמן: איך אתה עושה הדרכה?

<עדי שמר: זה בדיוק מה שאמרתי בתחילת הדיון.

<עדי שמר: כבוד היושב ראש, השוק של היד השנייה יותר גדול מהשוק של החדשות.

<עדי שמר: זה מה שאמרתי בפתיחת הדיון.

<שמואל חיימוביץ': קודם כל, ההנחיות צריכות להיות באינטרנט, שהמשפחה תוכל להוריד את זה ולהדריך את הבן אדם.

<שמואל חיימוביץ': למה לא?

איתן כבל: בוא נגיד את זה כך: - -

<שמואל חיימוביץ': אני רק מבקש שאם תהיה חקיקה שהכיוון שלה זה להגביל, שזה יהיה בהתייעצות אתנו כי - -

איתן כבל: לא, זה ברור, אין ספק.

איתן כבל: אני עדין לא שם.

איתן כבל: אני גם מאלה שלא ששים להגביל.

איתן כבל: אני רואה בזה אחלה כלי.

איתן כבל: אני אומר שזה כלי, כמו שאילן אמר, שמשנה את חייהם של אנשים מבוגרים מחד, ומצד שני אנשים שמוגבלים מבחינת היכולת שלהם לנוע ממקום למקום, ולא חייב שיהיה נכה.

איתן כבל: הוא יכול להיות אחד שיש לו בעיות בברכיים.

<שמואל חיימוביץ': סוג של מוגבלות.

איתן כבל: נכון.

איתן כבל: התכוונתי שלא צריך להיות רק מישהו עם כיסא - -

<שמואל חיימוביץ': הוא לא צריך להיות נכה עם תעודה.

איתן כבל: בדיוק, שתראה תעודה שאתה נכה.

איתן כבל: תעבירו לי את זה בהקדם, ונחליט אחר כך אם צריך לעשות עם זה משהו.

איתן כבל: תודה רבה.

איתן כבל: הישיבה נעולה.